زمان كان الطلاق اصعب حاجه ممكن تحصل للست ولو فى ست قررت تطلق كانت كل الناس بتعارضها وتوقف ضدها وكانها ارتكبت خطيئه كبيره وبرغم التحضر والعصر اللي احناا فيه حاليا مازال الطلاق بالنسبه للبعض خطيئه ناس كتير نظرتهم للست المطلقه مختلفتش كتير عن زمان نفس النظره اللي ديما بترمي اللوم على الست هى اكيد اطلقت علشان مش كويسه هى اكيد اطلقت عشان اخلاقها وحشه هي اكيد اطلقت عشان مهمله فى حق جوزها هى اكيد اطلقت عشان بتعلي صوتها على جوزها هي اكيد اطلقت عشان مش بتخلف والعيب منها ومبررات كتير بنسمعها كلها ضد الست وبتنصف الراجل مع ان قرار الطلاق عند الست بيبقي مبني علي تركمات كتير جدا عمره مابيجي بين يوم وليله الست يوم مابتقرر تنفصل بيكون صبرها نفذ مفيش ست فى الدنيا بتفرح بالطلاق لان احيانا بيكون الست دي استحملت هموم كتير جدا عشان متوصلش للقرار دا بس لكل انسان طاقة لما بتخلص بيوقف لحد هنا مبيقدرش يكمل فى علاقة كل يوم بتستهلك روحه وحياته تفتكر فى الدنيا فى ست هتبقا مبسوطه لما تطلق وهي شايفه ان 90%من المجتمع بيخاف من الست المطلقه وبيعتبروها ست مستهلكه ولازم يبعدوا بناتهم وستاتهم عنها لانها ممكن تضرهم وتفسد اخلاقهم للاسف ثقافة مجتمع متعفن فكريا…..